text: Efterlysning: Hvem har skrevet disse noter?
  07 maj 2019 kl. 05.48
  Mand løb rundt på trafikeret vej i Horsens på jagt efter sine noter, mens bilerne kørte omkring ham.
  25-årige Kristina Mikolajevič parkerede søndag aften sin barnevogn i et lyskryds ved restauranten Dollys på Havnen i Horsens.
  Her så hun en mand løbe febrilsk rundt på vejen.
  - Han prøvede at samle sine papirer op, og jeg hjalp ham. Han løb rundt på vejen, selvom bilerne kørte der, så det var lidt farligt, siger Kristina Mikolajevič til TV2 ØSTJYLLAND.
  Kristina Mikolajevič. Horsens: "Det er synd, hvis papirerne er vigtige for ham, og han ikke får dem tilbage."
  Manden havde tabt papirerne ud en plastiklomme - ifølge Kristina Mikolajevič var der omtrent 50 sider.
  Da manden med Kristina Mikolajevičs hjælp havde fået samlet sine papirer, takkede han for hjælpen og cyklede mod Horsens centrum med papirerne i sin plastiklomme.
  Søndag aften efterlyste Kristina Mikolajevič manden i facebookgruppen 'Horsens'. Hun har endnu ikke hørt fra papirernes ejer.
  Manden, som Kristina Mikolajevič vurderer til at være mellem 55 og 60 år, tabte sine papirer nær restauranten Dollys omkring klokken 18.15.
  - Jeg håber, at han ser efterlysningen. Det er synd, hvis papirerne er vigtige for ham, og han ikke får dem tilbage, Kristina Mikolajevič.
  Ejermanden kan kontakte Kristina Mikolajevič på mailadressen kristinabien@gmail.com.
  